

**ΕΛΛΗΝΙΚΗ ΔΗΜΟΚΡΑΤΙΑ Μοσχάτο 15/1/2024**

**ΔΗΜΟΣ ΜΟΣΧΑΤΟΥ-ΤΑΥΡΟ**

Κοραή 36 & Αγ. Γερασίμου **Προς: τους κ.κ. Δημοτικούς Συμβούλους**

Τ.Κ. 183.45 **Μέλη Δημοτικής Επιτροπής**

Τηλ. Κέντρο : 213-2019600 **Δήμου Μοσχάτου-Ταύρου**

Fax: 210-9416154

Πληροφορίες : κ. Δάβου

**ΘΕΜΑ : Εκλογή αντιπροέδρου της Δημοτικής Επιτροπής.**

Σύμφωνα με το άρθρο 8 παρ. 6 του Ν. 5056/2023, όπως αυτό αντικατέστησε το άρθρο 74 του ν. 3852/2010 (Α΄87) και τα όσα αναγράφονται στο κεφ. 3 της 1328 με αριθμ. πρωτ. 110575/2023 εγκυκλίου του Υπουργείου Εσωτερικών:

«*Πρόεδρος της δημοτικής επιτροπής είναι ο δήμαρχος ή ο αντιδήμαρχος που έχει οριστεί από τον δήμαρχο. Η δημοτική επιτροπή στην πρώτη της συνεδρίαση, μετά από την εκλογή της, εκλέγει με φανερή ψηφοφορία, τον αντιπρόεδρο, ο οποίος προέρχεται από τα μέλη που ανέδειξαν οι παρατάξεις της μειοψηφίας στην εκλογική διαδικασία που προηγήθηκε. Δικαίωμα ψήφου, στην περίπτωση αυτή, έχουν όλα τα μέλη της δημοτικής επιτροπής και ο πρόεδρος της επιτροπής. Αντιπρόεδρος εκλέγεται όποιος συγκεντρώσει την απόλυτη πλειοψηφία όλων των μελών της επιτροπής. Σε περίπτωση που δεν επιτευχθεί απόλυτη πλειοψηφία, τότε η ψηφοφορία επαναλαμβάνεται. Εάν και στη δεύτερη ψηφοφορία δεν επιτευχθεί η απόλυτη πλειοψηφία, τότε διεξάγεται τρίτη ψηφοφορία και εκλέγεται, όποιος λάβει τη σχετική πλειοψηφία των μελών της επιτροπής. Σε περίπτωση ισοψηφίας, διενεργείται κλήρωση από τον πρόεδρο της επιτροπής.*

*Σημειώνεται ότι ο αντιπρόεδρος προεδρεύει της επιτροπής, όταν απουσιάζει ή κωλύεται ο πρόεδρος της επιτροπής. Σε περίπτωση απουσίας ή κωλύματος του αντιπροέδρου, προεδρεύει το μέλος της επιτροπής, το οποίο αναδείχθηκε από το σύνολο των παρατάξεων της μειοψηφίας κατά τη διαδικασία εκλογής τακτικών και αναπληρωματικών μελών στη δημοτική επιτροπή και έχει εκλεγεί με τις περισσότερες κατά σειρά ψήφους».*

Παρακαλούμε όπως προχωρήσετε στην εκλογή του Αντιπροέδρου.

Η Προϊσταμένη

Τμ. Διοίκησης &

Τμ. Υποστήριξης Συλλογικών Οργάνων

ΔΑΒΟΥ ΕΛΕΥΘΕΡΙΑ