****

ΕΛΛΗΝΙΚΗ ΔΗΜΟΚΡΑΤΙΑ

ΠΕΡΙΦΕΡΕΙΑ ΑΤΤΙΚΗΣ

ΔΗΜΟΣ ΜΟΣΧΑΤΟΥ–ΤΑΥΡΟΥ Μοσχάτο, 18/1/2024

αρ. πρωτ : ΔΥ

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

Κοραή 36 - Τ.Κ 18345 ΜΟΣΧΑΤΟ

Προς τον Πρόεδρο και τα μέλη της Δημοτικής Επιτροπής

**Θέμα: Λήψη απόφασης για την ανάθεση σε συμβολαιογράφο της σύνταξης και υπογραφής πληρεξουσίου του κ. Δημάρχου προς τους έμμισθους δικηγόρους του Δήμου για την εκπροσώπηση του Δήμου ενώπιον Δικαστηρίων και Αρχών.**

Αξιότιμε κύριε Πρόεδρε,

Μετά την εγκατάσταση του επανεκλεγέντος κατά τις διεξαχθείσες δημοτικές εκλογές της 8ης -10-2023 Δημάρχου και της νέας δημοτικής αρχής , σύμφωνα με τη με αρ. 489/23 απόφαση του Πολυμελούς Πρωτοδικείου Αθηνών, με την οποία επικυρώθηκαν τα αποτελέσματα της εκλογής, παρίσταται επιτακτική η ανάγκη για την άμεση σύνταξη και υπογραφή νέου συμβολαιογραφικού πληρεξουσίου του κ. Δημάρχου προς τους έμμισθους δικηγόρους του Δήμου, προκειμένου αυτοί να νομιμοποιούνται να εκπροσωπούν τον Δήμο ενώπιον κάθε Δικαστηρίου και Αρχής κατά τη νέα δημοτική περίοδο από 1.1.24 έως 31.12.28 και προς αντικατάσταση του προηγούμενου συμβολαιογραφικού πληρεξουσίου, καθόσον η ισχύς αυτού έληξε. Κατά τούτο απαιτείται η άμεση ανάθεση σε συμβολαιογράφο της σύνταξης και υπογραφής του εν λόγω πληρεξουσίου .

Με βάση τα προαναφερόμενα εισηγούμαστε προς τη Δημοτική Επιτροπή την ανάθεση στη συμβολαιογράφο Δ.Β.-Α. της σύνταξης και υπογραφής πληρεξουσίου του κ. Δημάρχου προς τους έμμισθους δικηγόρους του Δήμου για την εκπροσώπηση του Δήμου ενώπιον Δικαστηρίων και Αρχών.

Παρακαλούμε για την απόφασή σας .

Η διευθύντρια των Οικονομικών Υπηρεσιών Ο Αντιδήμαρχος

Αθανασοπούλου Καλλιόπη Αριστείδης Κρεμμύδας