****

ΕΛΛΗΝΙΚΗ ΔΗΜΟΚΡΑΤΙΑ

ΠΕΡΙΦΕΡΕΙΑ ΑΤΤΙΚΗΣ

ΔΗΜΟΣ ΜΟΣΧΑΤΟΥ–ΤΑΥΡΟΥ Μοσχάτο, 19/1/2024

αρ. πρωτ : ΔΥ

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

Κοραή 36 - Τ.Κ 18345 ΜΟΣΧΑΤΟ

Προς τον Πρόεδρο και τα μέλη της Δημοτικής Επιτροπής

**ΘΕΜΑ: Λήψη απόφασης για την συγκρότηση τριμελούς Επιτροπής Διενέργειας Δημοπρασιών σύμφωνα με το Π.Δ. 270/81 (άρθρα 1 και 3 παρ.3), για το έτος 2024.**

Κύριε Πρόεδρε,

Ι. Στο Π.Δ. 270/1981 (Α΄ 77) "Περί καθορισμού των οργάνων, της διαδικασίας και των όρων διενεργείας δημοπρασιών δι’ εκποίησιν ή εκμίσθωσιν πραγμάτων των δήμων και κοινοτήτων." (σε συνδυασμό με τις σχετικές διατάξεις του ν. 3463/2006) ορίζεται στο ΑΡΘΡΟ 1 ότι: «1. Αι δημοπρασίαι δια την εκποίησιν ή εκμίσθωσιν πραγμάτων των δήμων και κοινοτήτων διεξάγονται υπό Επιτροπής, αποτελουμένης των μεν δήμων, εκ του δημάρχου, ως Προέδρου και δύο δημοτικών συμβούλων, των δε κοινοτήτων εκ του Προέδρου της Κοινότητος, ως Προέδρου και δύο κοινοτικών συμβούλων. 2. Ο ορισμός των συμβούλων των επιτροπών της προηγουμένης παραγράφου, μετά των αναπληρωτών των, ενεργείται δι` αποφάσεως του οικείου Συμβουλίου, εντός του μηνός Δεκεμβρίου εκάστου έτους και ισχύει δι` ολόκληρον το επόμενον έτος. 3. Αι επιτροπαί συνεδριάζουν παρόντων, του Προέδρου και απάντων των μελών των και αποφασίζουν κατά πλειοψηφίαν.» και στο ΑΡΘΡΟ 3 «1…. 2…. 3. Αι διατάξεις των άρθρων 1 και 2 και η παράγραφος 2 του παρόντος άρθρου, εφαρμόζονται αναλόγως και προκειμένου περί αγοράς ή μισθώσεως, υπό των δήμων ή κοινοτήτων πραγμάτων ανηκόντων εις τρίτους.».

ΙΙ. Με απόφαση Δημάρχου, ορίζεται δημοτικός υπάλληλος ως γραμματέας της ανωτέρω Επιτροπής.

ΙΙΙ. Κατόπιν τούτου εισηγούμαστε τη λήψη απόφασης για τον ορισμό δύο Δημοτικών Συμβούλων με τους αναπληρωτές τους,  οι οποίοι μαζί με τον Δήμαρχο ως Πρόεδρο θα αποτελέσουν την Επιτροπή Διενέργειας Δημοπρασιών του Δήμου, για την εκποίηση και εκμίσθωση των ακινήτων και κινητών πραγμάτων του Δήμου καθώς και για την αγορά και μίσθωση ακινήτων και κινητών πραγμάτων ανηκόντων σε τρίτους, για το έτος 2024.

Παρακαλούμε για την απόφασή σας .

Ο Αναπληρωτής Εσόδων Ο Αντιδήμαρχος

Βασίλης Τζέλλος Αριστείδης Κρεμμύδας